迴波樂 八十八
作者：王梵志
朝代：唐

paragraphs: 童子得出家，一生受快樂。
飲（一作「欲」）食滿盂中，架上選衣着。
平明欲（一作「飲」）稀粥，食手調羹臛。
飽（一作「飲」）喫取他錢，此是口客作。
天（一作「大」）王元不朝，父母反拜却。
黠兒苦讀經，發願離濁惡。
身心並出家，色慾無染着。
同時小去（一作「少出」）家，有悟亦有錯。
憨癡求身肥，每日服石（一作「食」）藥。
生（戴校「聖」）佛不拜禮（一作「供養」），財色偏染着。
白日趁身名，兼能依逐樂。
不肯逍遙行，故故相纏縛。
滿街肥統統，恰似鱉無脚。
。